CELEX: 31989R3962
Language: el
Date: 1989-12-20 00:00:00
Title: Κανονισμός (ΕΟΚ) αριθ. 3962/89 της Επιτροπής της 20ής Δεκεμβρίου 1989 για τον καθορισμό του κατ' αποκοπή ποσού της πριμοδότησης για ορισμένα προϊόντα αλιείας κατά την περίοδο εμπορίας 1990

Avis juridique important

|

31989R3962

Κανονισμός (ΕΟΚ) αριθ. 3962/89 της Επιτροπής της 20ής Δεκεμβρίου 1989 για τον καθορισμό του κατ' αποκοπή ποσού της πριμοδότησης για ορισμένα προϊόντα αλιείας κατά την περίοδο εμπορίας 1990  

Επίσημη Εφημερίδα αριθ. L 385 της 30/12/1989 σ. 0022 - 0022

***** ΚΑΝΟΝΙΣΜΟΣ (ΕΟΚ) αριθ. 3962/89 ΤΗΣ ΕΠΙΤΡΟΠΗΣ  της 20ής Δεκεμβρίου 1989  για τον καθορισμό του κατ' αποκοπή ποσού της πριμοδότησης για ορισμένα προϊόντα αλιείας κατά την περίοδο εμπορίας 1990  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3796/81 του Συμβουλίου της 29ης Δεκεμβρίου 1981 περί κοινής οργανώσεως αγοράς στον τομέα των προϊόντων αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 2886/89 (2),  τον κανονισμό (ΕΟΚ) αριθ. 4176/88 της Επιτροπής της 28ης Δεκεμβρίου 1988 περί καθορισμού των λεπτομερειών εφαρμογής σχετικά με τη χορήγηση κατ' αποκοπή ενίσχυσης για ορισμένα προϊόντα αλιείας (3), και ιδίως το άρθρο 11,  Εκτιμώντας:  ότι η πριμοδότηση πρέπει να προτρέψει τις οργανώσεις παραγωγών να αποφύγουν την καταστροφή των προϊόντων που αποσύρονται από την αγορά·  ότι το ποσό της πριμοδότησης πρέπει να καθοριστεί κατά τρόπο ώστε να ληφθεί υπόψη η αλληλοεξάρτηση των σχετικών αγορών και η ανάγκη αποφυγής στρεβλώσεων του ανταγωνισμού·  ότι το ποσό της πριμοδότησης δεν μπορεί να υπερβεί το 50 % του επιπέδου που ορίζεται στο άρθρο 14β παράγραφος 1 στοιχείο α) του κανονισμού (ΕΟΚ) αριθ. 3796/81, ούτε το ποσό των τεχνικών εξόδων μεταποιήσεως ή αποθεματοποιήσεως που πραγματοποιούνται κατά την προηγούμενη περίοδο εμπορίας αλιείας, εκτός από τα πλέον υψηλά έξοδα·  ότι, βάσει των στοιχείων σχετικά με τα τεχνικά έξοδα μεταποιήσεως που πραγματοποιούνται στην Κοινότητα, πρέπει να καθοριστεί, για την περίοδο εμπορίας αλιείας 1990, το ποσό της πριμοδότησης όπως ορίζεται κατωτέρω·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης των Προϊόντων Αλιείας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Για την περίοδο εμπορίας 1990, το κατ' αποκοπή ποσό της πριμοδότησης των προϊόντων που περιλαμβάνονται στο παράρτημα VI του κανονισμού (ΕΟΚ) αριθ. 3796/81 καθορίζεται ως εξής:  1.2 // α) κατάψυξη και αποθεματοποίηση ολόκληρων προϊόντων, εκσπλαχνισμένων και με το κεφάλι ή τεμαχισμένων:   // 80 Ecu ανά τόνο·   // β) φιλετάρισμα, κατάψυξη και αποθεματοποίηση:  // 135 Ecu ανά τόνο.  2. Τα κράτη μέλη μειώνουν ανάλογα τα προαναφερόμενα ποσά στην περίπτωση που γίνεται υπέρβαση του ορίου 50 % του επιπέδου που ορίζεται στο άρθρο 14β παράγραφος 1 στοιχείο α) του κανονισμού (ΕΟΚ) αριθ. 3796/81.  Άρθρο 2  Ο παρών κανονισμός αρχίζει να ισχύει την 1η Ιανουαρίου 1990.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 20 Δεκεμβρίου 1989.  Για την Επιτροπή  Manuel MARIN  Αντιπρόεδρος  (1) ΕΕ αριθ. L 379 της 31. 12. 1981, σ. 1.  (2) ΕΕ αριθ. L 282 της 2. 10. 1989, σ. 1.  (3) ΕΕ αριθ. L 367 της 31. 12. 1988, σ. 63.